সিমরান কৌর মুন্ডি

সিমরান কৌর মুন্ডি হলেন একজন ভারতীয় অভিনেত্রী, যিনি ২০১১ সালে মুক্তিপ্রাপ্ত হিন্দি চলচ্চিত্র যো হাম চাহে-তে অভিনয়ের মাধ্যমে অভিনয় জগতে পদার্পণ করেন। তার আগে তিনি একজন সফল সুপার মডেল ছিলেন এবং ২০০৮ সালের ৫ই এপ্রিল তারিখে মুম্বইয়ে অনুষ্ঠিত মিস ইন্ডিয়া ইউনিভার্স ২০০৮-এর মুকুট লাভ করেছিলেন। ২০২০ সালের ৩১শে জানুয়ারি তারিখে তিনি গুরুদাস মানের পুত্র গুরিক মানের সাথে পাটিয়ালায় আয়োজিত একটি ব্যক্তিগত অনুষ্ঠানের মাধ্যমে বিবাহ বন্ধনে আবদ্ধ হয়েছেন। সিমরান কৌর মুন্ডি ১৯৮৮ সালের ১৩ই সেপ্টেম্বর তারিখে ভারতের মহারাষ্ট্রের মুম্বইয়ের একটি মুন্ডীয় জট পরিবারে জন্মগ্রহণ করেছেন এবং পাঞ্জাবের হোশিয়ারপুর জেলায় তাঁর শৈশব অতিবাহিত করেছেন। তিনি মধ্য প্রদেশের গুনার বিজয়পুরের দিল্লি পাবলিক স্কুলে দুই বছর পড়াশোনা করেছেন এবং পরে মধ্যপ্রদেশের গোয়ালিয়রের বোর্ডিং স্কুল সিন্দিয়া কন্যা বিদ্যালয় থেকে তাঁর স্কুল জীবন শেষ করেছেন। ২০০৭ সালে তিনি ইন্দোরের হোলকার কলেজ অফ সায়েন্স থেকে জৈব প্রযুক্তি বিষয়ে ডিগ্রি অর্জন করেছিলেন। স্নাতক শেষ হওয়ার পরে তিনি মুম্বইতে ফিরে এসে আন্ধেরির ফেম সিনেমাস-এ একজন নির্বাহী হিসাবে কাজ করেছিলেন, যেখানে তিনি নিজে চলচ্চিত্র এবং মিডিয়া শিল্পের পেশাদারদের জন্য বুকিংয়ের ব্যবস্থা করে দিতেনন। ফেম সিনেমাস-এ কাজ করার সময় তিনি ভরত এবং ডরিসের নজরে পড়েন, যাঁরা অভিনয় জগতে অন্যতম শীর্ষস্থানীয় মেক আপ শিল্পী। অতঃপর তাঁরা তাঁকে ফেমিনা মিস ইন্ডিয়া ২০০৮ প্রতিযোগিতায় অংশ নিতে উৎসাহিত করেছিলেন, এমনকি মডেলিংয়ে তাঁর কোন প্রাতিষ্ঠানিক অভিজ্ঞতা না থাকা সত্ত্বেও তিনি দেশের সেরা প্রতিযোগীদের বিরুদ্ধে প্রতিযোগিতা এবং শিরোপা জয়লাভ করতে সমর্থ হয়েছিল; এর ফলে তিনি ২০০৮ সালের ফেমিনা মিস ইন্ডিয়া ইউনিভার্সের মুকুট পেয়েছিলেন। তারপরে ২০০৮ সালের ১৩ই জুলাই তারিখে ভিয়েতনামের নাহা ট্রাংয়ের ডায়মন্ড বে রিসোর্টে অনুষ্ঠিত মিস ইউনিভার্স ২০০৮ প্রতিযোগিতায় তিনি ভারতের প্রতিনিধিত্ব করতে গিয়েছিলেন, যেখানে তিনি ইভেনিং গাউন প্রতিযোগিতায় দ্বিতীয় রানার-আপ এবং বিচ বিউটি প্রতিযোগিতায় প্রথম স্থান অর্জন করেছিলেন। ২০১১ সালের জানুয়ারি মাসে তাঁকে ভারতীয় টেলিভিশনের রিয়ালিটি অনুষ্ঠান জোর কা ঝটকা: টোটাল ওয়াইপআউট এ দেখা গিয়েছিল; এই অনুষ্ঠানটির উপস্থাপনা করেছিলেন বলিউড অভিনেতা শাহরুখ খান। তিনি সপ্তম পর্বটি জয়লাভ করে চূড়ান্ত পর্বের ১৫ প্রতিযোগীর মধ্যে একজন হয়েছিলেন। ২০১৩ সালের জানুয়ারি মাসে, মুন্ডি প্রথমবারের মতো হকি ইন্ডিয়া লীগের উপস্থাপক হিসাবে অভিষেক করেছিলেন, যেখানে তিনি এক মাসেরও বেশি সময় ধরে সারা দেশে ম্যাচ খেলার উপস্থাপনা করেছিলেন। ভারতীয় চলচ্চিত্র অভিনেত্রীদের তালিকা "The Times of India – Miss India 2008"। The Times of India। ৬ এপ্রিল ২০০৮। সংগ্রহের তারিখ ৬ এপ্রিল ২০০৮।  "Pantaloons Femina Miss India 2008"। The Times of India। ২২ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০২০।  https://bollyhollybaba.com/gurdas-maan-daughter-in-law-simran-kaur-mundi-biography-loves/।  |শিরোনাম= অনুপস্থিত বা খালি (সাহায্য)[স্থায়ীভাবে অকার্যকর সংযোগ] "The Tribune India – Miss India has roots in Doaba"। সংগ্রহের তারিখ ৬ জুন ২০০৮।  Thakkar, Mehul S (২৬ নভেম্বর ২০১১)। "Simran Mundi's Ticket to Bollywood"। Mumbai Mirror। ১৫ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১১।  Dalal, Sayantan। "Simran Kaur Mundi Explores Argentina"। DNA। সংগ্রহের তারিখ ১২ এপ্রিল ২০১২।  Grewal, Mehakdeep। "Anchoring Goes Glam with Simran Kaur Mundi"। Hindustan Times Chandigarh। ১১ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১৩।  ইন্টারনেট মুভি ডেটাবেজে সিমরান কৌর মুন্ডি (ইংরেজি) টুইটারে সিমরান মুন্ডি সিমরান মুন্ডি প্রোফাইল ফেমিনা মিস ইন্ডিয়ায়